אנרגיה מתחדשת: ב-2019 אנרגיה מתחדשת סיפקה כ-2.3 ג'יגה-ואט והיוותה כ-6% מסך צריכת האנרגיה הכוללת בארץ, גדילה של כ-34% בממוצע לשנה, משנת 2012. רוב הגדילה נעשתה באנרגיה סולרית (כ-32% בממוצע לשנה) בעקבות גדילת ההספק של מתקנים פוטו-וולטאים, האחראים לכ-86% מהאנרגיה המתחדשת המופקת כיום בישראל. בנוסף לאלו, מתקנים תרמו-סולריים הפיקו כ-11%, ביוגאז כ-2% וטרובינות רוח כ-1% מהספק האנרגיה המתחדשת בישראל ב-2019. כרגע, מנוצלות רק כ-53% מהמכסות המוקצות לאנרגיות מתחדשות והממשלה שמה ליעד לשנת 2030 הספק של 30% אנרגיה מתחדשת מכלל הספקת האנרגיה הארצית (פי 5 מההספק ב-2019). עם זאת אין תוכנית אסטרטגית למדינה לקידום אנרגיות בר-קיימה או תוכנית עבודה להשגת היעדים.
אחת הדוגמאות בישראל לפיתוח אנרגיה מתחדשת היא הקמת תחנת הכוח הסולרית באשלים. התחנה מייצרת חשמל נקי מאנרגיית השמש ומפחיתה פליטות מזהמות באמצעות שלוש שיטות: שריפת גז, תחנה תרמו סולארית ופוטו וולטאית. דוגמה לרתימת אנרגיית רוח בישראל בקנה מידה ארצי הוא פרויקט "בראשית" הצפוי להיבנות ברמת הגולן על ידי חברת אנלייט אשר השלימה את כל הדרישות לפיתוח הפרויקט לרבות ההיתרים להקמתו, ופרויקט חוות הרוח עמק הבכא שהוקם אף הוא על ידי אנלייט.
בנייה ירוקה: ב-2005 הושק התקן הישראלי לבנייה ירוקה (ת"י 5281) ועבר עדכונים שונים במהלך השנים. התקן "נועד לצמצם את ההשפעות השליליות של תהליך הבנייה ושל השימוש במבנים על הסביבה". ב-2020 אושרה תקנה המחייבת בניית מבנים חדשים על פי התקן, פעולה שעתידה לצמצם את צריכת החשמל בכ-30%, את פליטת גזי החממה ואת כמות הפסולת המיוחסות למבנים. השימוש במוצרים יותר ידידותיים לסביבה ולאדם גם יעלו את רמת איכות החיים למשתמשים במבנים אלו.
כבר היום ישנם מבנים ירוקים מצטיינים בארץ, ביניהם גן הילדים מאופס האנרגיה בחדרה, המייצר יותר אנרגיה ממה שהוא צורך על ידי עיצוב פסיבי, התקנת מערכות אנרגיה מתחדשות, שימוש חסכוני באנרגיה, ומעורבות פעילה של הילדים והצוות. בית החולים רפפורט לילדים ברמב"ם משלב חיסכון באנרגיה ומים, טיפול מקומי בפסולת ובכביסה, ומיקום נגיש לאמצעי תחבורה חליפיים, והוא אחד מהמבנים הרפואיים הראשונים לקבל את תו התקן הישראלי לבנייה ירוקה. גם פרויקט המגורים שבנווה עוז הירוקה שבפתח תקווה תוכנן עם חשיבה בת-קיימה המשלבת תכנון פאסיבי לחיסכון בחשמל, אסטרטגיות ומערכות לחסכון במשאבים וחומרים ירוקים ובריאים. כשהושלם, פרויקט זה זכה לדירוג הגבוה ביותר בתקן הישראלי למבנה מגורים.
.lb היא סיומת האינטרנט של לבנון באינטרנט (ccTLD). נרשמים בכל אחד מתת-הדומיינים (.com.lb, .edu.lb וכו'). צפויים להציג כישורים המעידים שהם סוג הישות המתאים להירשם באותו תת-דומיין. בנוסף, שמות רשומים נדרשים להיות ייחודיים בכל תחום ה-.lb (למשל, לא ניתן לרשום את example.com.lb ו-example.org.lb) מכיוון שהרישום רוצה לשמור על האפשרות לפתוח את דרישת השלישי.
אאודי A5
אאודי A5 (באנגלית: Audi A5) היא מכונית מנהלים קומפקטית במרכב קופה קבריולה וסדאן שמיוצרת על ידי אאודי משנת 2007. היא הוצגה בשנת 2007 והגיעה לישראל בשנת 2007. בשנת 2009 הציגה אאודי בתערוכת הרכב של דטרויט דגם קונספט מקדים בשם אאודי ספורטבק קונספט.
דורות.
דור ראשון (2007–2016).
הדור הראשון יוצר בין השנים 2007–2016. הוא הוצג בהתחלה במרכב קופה בלבד. הדור הראשון כלל מנוע טורבו בנזין I4 צילנדרים בנפח 1.8 ליטרים המספק כ-170 כוחות סוס ב-3,800 סיבובים לדקה. תיבת הילוכים אוטומטית רציפה בעלת שישה הילוכים. היא מאיצה מ-0 ל-100 קילומטרים לשעה בתוך 8.2 שניות ומגיעה למהירות מרבית של 228 קילומטרים לשעה.
גרסאות הדור הראשון.
בדור הראשון הציגה אאודי כחמש גרסאות נוספות. הראשונה אאודי S5 גרסת הספורט לגרסה הבסיסית שהוצגה יחד עם הגרסה הבסיסית. היא כוללת מנוע טורבו בנזין V8 צילנדרים בנפח 4.2 ליטרים המספק כ-354 כוחות סוס. היא מאיצה מ-0 ל-100 קילומטרים לשעה בתוך 5.1 שניות ומגיעה למהירות מרבית של 250 קילומטרים לשעה. השנייה גרסת הקבריולה היא גרסה בעלת מרכב קבריולה לגרסה הבסיסית ול-S5 היא כוללת את אותם מנועים. היא הוצגה בשנת 2008. השלישית אאודי A5 ספורטבק גרסה בעלת חמש דלתות הכוללת מנועי טורבו בנזין בנפח 2.0 ליטרים עם 180 ו-211 כוחות סוס, V6 בנפח 3.2 ליטרים עם 265 כוחות סוס, ושלישיית מנועי דיזל בנפחי 2.0 ליטרים, 2.7 ו-3.0 ליטרים (שני האחרונים V6) עם 170–240 כוחות סוס. היא הוצגה בשנת 2009. הרביעית אאודי RS5 גרסת ה"ביצועים הגבוהים" לגרסה הבסיסית הכוללת מנוע טורבו בנזין V8 צילנדרים בנפח 4.2 ליטרים המספק כ-450 כוחות סוס. תיבת הילוכים כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 4.6 שניות ומגיעה למהירות מרבית מוגבלת אלקטרונית של 250 קילומטרים לשעה, ללא המגביל מהירותה תהיה 280 קילומטרים לשעה. היא הוצגה בשנת 2010. החמישית אאודי RS5 קבריולה גרסת גג פתוח לגרסת ה-RS5, היא כוללת את אותו מנוע. היא הוצגה בשנת 2012.
מתיחת פנים שנת 2011.
בשנת 2011 עברו דגמי הדור הראשון מתיחת פנים, שכללה עיצוב חדיש ומודרני לכל הגרסאות, מערכות ההנעה נשארו ללא שינוי.
דור שני (2016–הווה).
בשנת 2016 הציגה אאודי את הדור השני למכונית הקופה אאודי A5. הדור השני כולל מנוע טורבו בנזין I4 צילנדרים בנפח 2.0 ליטרים המספק כ-190 כוחות סוס ב-4,200 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 7.3 שניות ומגיעה למהירות מרבית של 240 קילומטרים לשעה.
גרסאות הדור השני.
בדור השני הציגה אאודי כחמש גרסאות נוספות. הראשונה אאודי S5 גרסת הספורט לגרסה הבסיסית הכוללת מנוע מנוע טורבו בנזין V6 צילנדרים בנפח 3.0 ליטרים המספק כ-354 כוחות סוס. תיבת הילוכים רובוטית בעלת שישה הילוכים. היא מאיצה מ-0 ל-100 קילומטרים לשעה בתוך 4.7 שניות ומגיעה למהירות מרבית של 250 קילומטרים לשעה. היא הוצגה יחד עם הגרסה הבסיסית. השנייה אאודי A5 ספורטבק גרסת חמש דלתות לגרסת הקופה (הבסיסית) הכוללת מנוע טורבו בנזין I4 צילנדרים בנפח 2.0 ליטרים המספק כ-204 כוחות סוס ב-4,475 סיבובים לדקה. תיבת הילוכים אוטומטית רובוטית כפולת מצמד. היא האיצה מ-0 ל-100 קילומטרים לשעה בתוך 7.2 שניות ומגיעה למהירות מרבית של 210 קילומטרים לשעה. היא הוצגה בשנת 2016. השלישית גרסת קבריולה גרסת גג נפתח לגרסה הבסיסית ולגרסת ה-S5. המנוע אותו דבר אך המכוניות במרכב קבריולה. היא הוצגה בשנת 2016. הרביעית אאודי RS5 ספורטבק גרסת ה"ביצועים הגבוהים" הכוללת מנוע טורבו בנזין V6 צילנדרים בנפח 2.9 ליטרים המספק כ-444 כוחות סוס ב-5,000 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 3.9 שניות ומגיעה למהירות מרבית של 280 קילומרטים לשעה. היא הוצגה בשנת 2018.
מתיחת פנים שנת 2020.
בשנת 2019 עברה ה-A5 וגרסאותיה מתיחת פנים לשנת הדגם 2020. מתיחת הפנים כוללת עיצוח חדשני וגרסת דיזל לגרסת ה-S5. גרסאות ה-RS5 וה-RS5 ספורטבק עברו גם מתיחת פנים שכללה עיצוב חיצוני ופנימי חדיש אבל המנועים נשארו אותם מנועים מלפני מתיחת הפנים.
.lgbt היא סיומת אינטרנט הממומנת על ידי הקהילה הגאה בחסות אפיליאס. שם הדומיין הועבר לאזור השורש ב־18 ביולי 2014. הקמת .lgbt נועדה לקדם גיוון ועסקים להט"ביים, והיא פתוחה לעסקים ולארגונים להט"ביים ולכל מי שרוצה להגיע לחברים בקהילה הגאה.
תחילת הדומיין.
PinkNews ו- Out Now Consulting היו בין הראשונים שהשיקו אתרי אינטרנט בדומיין .lgbt.
אריה ברונר
אַרְיֵה בְּרוֹנֶר (נולד ב-1960) הוא זמר חסידי ישראלי.
ביוגרפיה.
ברונר הוא בן לניצולי שואה. אביו יצחק, שעלה ארצה מבלגיה, הוא אחיו של יעקב ברונר, מראשי פא"י. אימו יוצאת אוסטריה.
ברונר למד בצעירותו במוסדות חרדיים ובישיבות. כבר בגיל צעיר הוא החל לעסוק במוזיקה ואף הצליח בתחום. אביו, שהיה בעל קורא וחזן, היה נקודת המפגש הראשונית שלו ושל אחיו שמואל לעולם המוזיקה.
ברונר הוציא מספר תקליטים עצמיים, ולאחר מכן הוציא יחד עם אחיו שמואל כעשרה תקליטורים. אחדים מתקליטיו עיבד יצחק גרציאני, ואת האחרים עיבדו משה לאופר ואחיו.
הופיע במשך שנים עם אחיו כזמר חתונות. בשנות ה-90 החלו האחים לעבוד בנפרד ובסגנונות שונים. שמואל נשאר בסגנון החסידי המקובל, ואילו אריה עשה פריצת דרך כשייסד את ז'אנר הרוק במגזר החרדי. בעקבות כך, מוכר ברונר כרוקיסט של המוזיקה חסידית. חלק גדול מהמוזיקה המנוגנת בחתונות החרדיות היום מיוחס לו.
במאה העשרים ואחת הפסיק להופיע.
מ-2015 עד 2019 שפט בתוכנית המוזיקה "הקול הבא" של רדיו קול חי, למציאת הזמר החרדי הבא. בעונתה השנייה מונה לשופט הראשי של התכנית.
החל מ-ט' חשוון תש"פ (4 בנובמבר 2019) החל להעביר שיעור שבועי באתר כיכר השבת, הנקרא "הללוהו במינים ועוגב", בו הוא מדבר ושר על פרשת השבוע.
ברונר הוצג בעבר על ידי FDD פרודקשיין וכיום הוא עובד בצורה פרטית.
חיים אישיים.
ברונר נשוי ומתגורר בבני ברק.
Sad! הוא סינגל של הראפר האמריקאי XXXTentacion, מתוך אלבום האולפן השני שלו, "?". השיר יצא לאור ב-2 במרץ 2018 כסינגל המוביל מתוך האלבום. הרצועה הופקה על ידי ג'ון קנינגהם ונכתבה על ידי XXXTentacion. השיר הגיע בשיאו למקום הראשון במצעד הבילבורד הוט 100, לאחר מותו של אונפרוי ב-18 ביוני 2018.
וידאו קליפ לשיר יצא לאור ב-28 ביוני 2018, לאחר מותו של XXXTentacion, בערוץ היוטיוב שלו.
רקע.